ผมเติบโตมาในลิมโปโป ชายแดนของลิมโปโป
และอูมพูมาลังกา เมืองเล็กๆชื่อ โมเตเตม่า
น้ำใช้และไฟฟ้า ยากที่จะคาดเดาได้ เหมือนกับ
สภาพอากาศ และการเติบโตในสภาพที่ลำบากแบบนี้
เมื่อผมอายุ 17 ขณะพักผ่อนกับเพื่อนอีก 2 คน
ในฤดูหนาว พวกเรากำลังอาบแดด
แดดที่ลิมโปโปร้อนมากในช่วงฤดูหนาว
ขณะอาบแดด เพื่อนรักที่นั่งถัดไป เอ่ยขึ้น
"เพื่อน ทำไมไม่มีใครคิดประดิษฐ์ อะไรที่เรา
ทาลงไปบนผิว แล้วเราไม่ต้องอาบน้ำก็ได้"
ผมนั่งและคิด "เพื่อน ฉันซื้อความคิดนี่นะ"
เมื่อผมกลับบ้าน ก็ทำการค้นคว้าเล็กๆ น้อยๆ
และผมก็พบสถิติที่น่าตกใจ
กว่า 2.5 พันล้านคน บนโลกทุกวันนี้
ไม่มีน้ำใช้และสุขอนามัยที่เหมาะสม
พวกเขา 450 ล้านคน อยู่ในแอฟริกา
และ 5 ล้านคน อยู่ในแอฟริกาใต้
เชื้อโรคต่างๆเติบโตได้ดี ในสภาวะแวดล้อมนี้
ที่รุนแรงที่สุด นั้นคือ ทราโคม่า
ทราโคม่า คือการติดเชื้อที่ตา จากสิ่งสกปรก
เข้าไปในตาคุณ การติดเชื้อทราโคม่าทวีคูณ
สามารถทำให้คุณตาบอดถาวรได้
โรคนี้ทำให้คน 8 ล้านคนตาบอดถาวรแล้ว
ปีแล้วปีเล่า ทุกปี สิ่งที่น่าตกใจเกี่ยวกับมัน
คือ การที่จะหลีกเลี่ยงติดเชื้อทราโคม่านั้น
ทั้งหมดที่คุณต้องทำคือ การล้างหน้า
ไม่มียารักษา ทั้งยาเม็ด และการฉีดยา
หลังพบสถิติที่น่าตกใจนี้ ผมจึงคิดกับตัวเอง
"เอาหล่ะ แม้ผมจะไม่ทำสิ่งนี้ เพื่อตัวเอง
ความจริงที่ว่า ผมไม่อยากอาบน้ำ อย่างน้อยก็
ลองทำเพื่อพยายามจะช่วยโลก" (เสียงหัวเราะ)
ด้วยสิ่งที่ผมเชื่อถือได้ มือถือโนเกีย 6234
ไม่มีคอมพ์แล็พทอพ ไม่มีอินเตอร์เน็ตมากนัก
ยกเว้นบริการอินเตอร์เน็ตคาเฟ่ 20 แรนด์/ช.ม
ผมศึกษาในวิกิพีเดียและกูเกิล เรื่องโลชั่น
ครีม ส่วนประกอบ จุดหลอมละลาย ความเป็นพิษ
ผมเรียนวิทยาศาสตร์มัธยมปลาย
และผมเขียนสูตรน้อยๆ ลงในกระดาษ
มันดูเหมือนเครื่องปรุงพิเศษของเคเอฟซี ครับ
ผมก็คิดว่าใช้ได้ เราจึงมีสูตรเรียบร้อยแล้ว
ตอนนี้เราก็ต้องเอามันไปใช้
ไปอย่างรวดเร็ว 4 ปีต่อมา หลังจากได้เขียน
แผนธุรกิจ 40 หน้า ในโทรศัพท์มือถือ
ได้จดสิทธิบัตรของผม ในโทรศัพท์มือถือ
ผมเป็นผู้ถือสิทธิบัตรอายุน้อยสุด ในประเทศ
และ (ไม่ต้องอาบน้ำอีกต่อไป)
ไม่พูดอะไรมากกว่านี้ได้อีก (เสียงหัวเราะ)
ผมคิดประดิษฐ์ การอาบน้ำแบบแห้ง (DryBath)
โลชั่นชนิดแรกของโลกแทนการอาบน้ำ
คุณทาลงบนผิวตามปกติ และคุณก็ไม่ต้องอาบน้ำ
(เสียงหัวเราะ)
หลังจากได้พยายามทำให้มันใช้ได้ ในมัธยมปลาย
ด้วยทรัพยากรที่มีจำกัด ผมไปเข้ามหาวิทยาลัย
พบคนสองสามคน และนำมันไปใช้
แล้วเราก็มีผลิตภัณฑ์ที่ใช้งานเต็มรูปแบบ
พร้อมนำออกสู่ตลาด จริงๆก็มีในท้องตลาดแล้ว
เราจึงศึกษาบทเรียนด้านการค้าสองสามเรื่อง
และทำให้อาบน้ำแบบแห้งมีจำหน่าย
สิ่งหนึ่งที่เราได้เรียนรู้คือ ชุมชนยากจน
จะไม่ซื้อสินค้าจำนวนมาก
เขาซื้อของตามความต้องการ คนในเมืองอเล็กซ์
จะไม่ซื้อบุหรี่เป็นห่อ เขาจะซื้อหนึ่งมวน
ในแต่ละวัน ถึงแม้ว่ามันจะแพงกว่า เราจึง
บรรจุการอาบน้ำแบบแห้ง ในถุงหอมเล็กๆแบบใหม่
คุณแค่ฉีกครึ่ง และบีบมันออก และที่เจ๋งสุดๆ
คือ หนึ่งถุงแทนการอาบน้ำหนึ่งครั้ง
สำหรับ 5 แรนด์
หลังจากสร้างตัวแบบสินค้านี้ เราเรียนรู้มาก
ในแง่ของการนำผลิตภัณฑ์ไปใช้
เราพบว่าแม้แต่เด็กที่ร่ำรวย จากแถบชานเมือง
จริงๆก็ต้องการอาบน้ำแบบแห้ง (เสียงหัวเราะ)
อย่างน้อยสัปดาห์ละครั้ง
อย่างไรก็ตาม เรารู้ว่าประหยัดนํ้าได้เฉลี่ย
80 ล้านลิตร ในแต่ละครั้งที่พวกเขาไม่อาบน้ำ
และเราจะประหยัดเวลาสองชั่วโมงต่อวัน ให้กับ
เด็กในชนบท มากขึ้นสองชั่วโมงให้กับโรงเรียน
มากขึ้นสองชั่วโมง สำหรับทำการบ้าน
มากขึ้นสองชั่วโมง ที่จะเป็นแค่เด็กคนหนึ่ง
หลังจากเห็นผลกระทบต่อโลก เราทำให้มันแคบลง
ไปที่ข้อเสนอสำคัญอันทรงคุณค่าของเรา
ซึ่งก็คือ ความสะอาดและความสะดวก
การอาบน้ำแบบแห้ง คือความสะดวกของคนร่ำรวย
และเป็นสิ่งที่ช่วยชีวิตคนยากจน
เมื่อนำผลิตภัณฑ์ไปใช้แล้ว จริงๆตอนนี้เรา
จวนเจจะขายผลิตภัณฑ์ที่ว่านี้
ให้กับบริษัทข้ามชาติ เพื่อไปสู่ตลาดค้าปลีก
และหนึ่งคำถามที่ผมอยากถาม ผู้ชมในวันนี้คือ
บนถนนกรวดทรายของลิมโปโป
และเงินที่ได้รับมา 50 แรนด์ต่อสัปดาห์
ผมได้ให้กับโลก วิธีการที่ไม่ต้องอาบนํ้า
แล้วอะไรจะที่ฉุดรั้งคุณอยู่ละ (เสียงปรบมือ)
ยังไม่จบครับ ผมยังไม่จบ
และกุญแจสำคัญอีกอย่าง ที่ผมเรียนรู้มามาก
ผ่านกระบวนการทั้งหมดนี้ เมื่อปีที่แล้ว
กูเกิ้ลให้ผมเป็นหนึ่งในคนหนุ่ม ที่มีความคิดฉลาดที่สุดในโลก
ปัจจุบันผมยังเป็นนักเรียนดีเด่นด้านการลงทุน
ในโลก และเป็นคนแอฟริกาคนแรกที่ได้รับรางวัลนั้น
แต่สิ่งหนึ่งที่ทำให้ผมฉงนสงสัยว่า ผมทำทั้งหมดนี้
เพียงเพราะว่าผมไม่ต้องการอาบน้ำ ขอบคุณครับ
(เสียงปรบมือ)